ระฆังพลังแห่งความดี หลอมรวมความรักและภักดี
จากประชาชนชาวไทยที่มีต่อในหลวงรัชกาลที่9,ศูนย์การค้าเซ็นทรัล เอ็มบาสซี, ร่วมกับ ,ธนาคารไทยพาณิชย์, ถวาย ,ระฆังพลังแห่งความดี, จำนวน 9 ใบ ที่หลอมรวมจากความรักและจงรักภักดีของประชาชน ที่ร่วมเขียนลงบน ใบไม้แห่งความดี จำนวน 99,999 ใบ ในกิจกรรม นิทรรศการ ในหลวงในดวงใจราษฎร์ และ ใบโพธิ์ปณิธานความดี จำนวน 10,000 ใบ จากกิจกรรม สืบสานพระราชปณิธาน ตามรอยพระบาทที่ยาตรา โดยนำมามอบให้วัดพระราม 9 กาญจนาภิเษก เพื่อถวายเป็นพระราชกุศล เมื่อเร็วๆนี้,สองผู้บริหารองค์กรพันธกิจ ,ปิยวรรณ ลีละสมภพ, จากเซ็นทรัล เอ็มบาสซี และ ,ศักดิ์สิทธิ์ ปิติพงศ์สุนทร, จากธนาคารไทยพาณิชย์ ได้ร่วมกันอธิบายว่า สืบเนื่องจากนิทรรศการ ในหลวงในดวงใจราษฎร์ ที่จัดขึ้นเมื่อเดือน พ.ย. 2559 ถึง ม.ค. 2560 ที่ผ่านมา ณ ศูนย์การค้าเซ็นทรัล เอ็มบาสซี และห้างเซ็นทรัลทุกสาขาทั่วประเทศ โดยเชิญชวนชาวไทยเขียนสิ่งที่ตั้งใจทำดีตามรอยเบื้องพระยุคลบาทลงบนใบไม้แห่งความดี จำนวน 99,999 ใบ ที่ประดับบนประติมากรรม ต้นไม้ของพ่อ และเรายังได้ร่วมกับพันธมิตร ได้แก่ ธนาคารไทยพาณิชย์ นำ ใบโพธิ์ปณิธานความดี จำนวน 10,000 ใบ จากกิจกรรม สืบสานพระราชปณิธาน ตามรอยพระบาทที่ยาตรา ที่จัดขึ้นเมื่อเดือน ธ.ค.2559 ถึง เดือน เม.ย.2560 มาหลอมรวมหล่อเป็นระฆังพลังแห่งความดี 9 ใบ ที่ออกแบบโดย ศ.วิชัย สิทธิรัตน์ ศิลปินแห่งชาติ สาขาทัศนศิลป์ (ประติมากรรม) พ.ศ.2558 และได้นำระฆังทั้ง 9 ใบ มาถวายที่วัดพระราม 9 กาญจนาภิเษก เพื่อสาธารณกุศล ถวายเป็นพระราชกุศล และเป็นอนุสรณ์ย้ำเตือนในปณิธานที่ทุกคนได้ตั้งใจจะปฏิบัติร่วมกันต่อไป.
ศูนย์การค้าเซ็นทรัล เอ็มบาสซี ร่วมกับ ธนาคารไทยพาณิชย์ ถวาย ระฆังพลังแห่งความดี จำนวน 9 ใบ ที่หลอมรวมจากความรักและจงรักภักดีของประชาชน ที่ร่วมเขียนลงบน ใบไม้แห่งความดี จำนวน 99,999 ใบ 
ระฆังพลังแห่งความดี,ใบไม้แห่งความดี,รัชกาลที่9,ปิยวรรณ ลีละสมภพ,ศักดิ์สิทธิ์ ปิติพงศ์สุนทร,อื่นๆ